জয়পুরহাটের কালাইয়ে সাবেক সচিব বিএনপি নেতা আব্দুল বারীর লিফলেট বিতরণ ও পথসভা

Sat, 18 Oct 2025 20:30:46 +0000

⁣জয়পুরহাটের কালাইয়ে সাবেক সচিব বিএনপি নেতা আব্দুল বারীর লিফলেট বিতরণ ও পথসভা

সজিবুল ইসলাম পাভেল, কালাই(জয়পুরহাট) প্রতিনিধি:

জয়পুরহাটের কালাই উপজেলার হাতিয়র গ্রামে বিএনপির ভারপ্রাপ্ত চেয়ারম্যান তারেক রহমানের প্রস্তাবিত “রাষ্ট্র কাঠামো মেরামতের ৩১ দফা” বাস্তবায়নের লক্ষ্যে সাবেক সচিব বিএনপি নেতা আব্দুল বারীর লিফলেট বিতরণ ও পথসভা

অনুষ্ঠিত হয়েছে।

শনিবার (১৮ অক্টোবর) বিকেল ৪ টায় আহাম্মেদাবাদ ইউনিয়ন বিএনপি ও তার অঙ্গ-সহযোগী সংগঠনের উদ্যোগে আয়োজিত এই কর্মসূচিতে স্থানীয় নেতাকর্মীদের ব্যাপক উপস্থিতি লক্ষ্য করা যায়।

অনুষ্ঠানে প্রধান অতিথি ছিলেন সাবেক সচিব এবং বিএনপি নেতা জনাব মোঃ আব্দুল বারী। বিশেষ অতিথি হিসেবে উপস্থিত ছিলেন মোঃ মৌদুদ আলম সরকার, যুগ্ম আহবায়ক, কালাই উপজেলা বিএনপি। সভাপতিত্ব করেন মোঃ মাহবুবুর রহমান, যুগ্ম আহবায়ক, আহম্মেদাবাদ ইউনিয়ন বিএনপি।

আরও উপস্থিত ছিলেন আহবায়ক বজলুর রহমান, সিনিয়র সহ-সভাপতি আবু বাসার মোঃ আঃ রউফ চঞ্চল এবং সাবেক ছাত্রদল নেতা এনায়েত মওলা সবুজ।

এ দিন, বিএনপির নেতারা জানান, এই কর্মসূচির মূল উদ্দেশ্য হলো দলের বার্তা জনগণের কাছে পৌঁছে দেওয়া এবং গণতান্ত্রিক আন্দোলনের পক্ষে জনসচেতনতা বৃদ্ধি করা। তারা আশাবাদী, এই ধরনের কার্যক্রম বিএনপির সাংগঠনিক ভিত্তিকে আরও শক্তিশালী করবে এবং জনগণের আস্থা পুনরুদ্ধারে একটি গুরুত্বপূর্ণ ভূমিকা রাখবে।

স্থানীয় জনগণের মাঝে দলের উদ্দেশ্য এবং কার্যক্রমের প্রতি সমর্থন বৃদ্ধি ও গণতন্ত্রের পক্ষে সচেতনতা সৃষ্টির মাধ্যমে দলের আন্দোলনকে আরও কার্যকরী করা।