বগুড়া প্লাস্টিকের বিকল্পপণ্য মেলা ফুটেজ-২৩-১০-২৫

Thu, 23 Oct 2025 07:05:09 +0000

⁣প্লাস্টিক বিকল্প পণ্যের প্রদর্শনী মেলা অনুষ্ঠিত

পরিবেশ অধিদপ্তর, রাজশাহী বিভাগীয় কার্যালয় ও বগুড়া জেলা কার্যালয়ের যৌথ উদ্যোগে “বগুড়া জেলার পরিবেশগত মৌলিক সমস্যাসমূহ এবং এসকল সমস্যা হতে উত্তরণে “প্লাস্টিকের বিকল্প ব্যবহার” “প্লাস্টিকের বিকল্প পণ্যের প্রদর্শনী মেলা” অনুষ্ঠিত হয়েছে।
অনুষ্ঠানটি অনুষ্ঠিত হয় পরিবেশ অধিদপ্তর রাজশাহী বিভাগীয় কার্যালয়ে।

অনুষ্ঠানে প্রধান অতিথি হিসেবে উপস্থিত ছিলেন বগুড়া জেলা প্রশাসক হোসনা আফরোজা। বিশেষ অতিথি হিসেবে উপস্থিত ছিলেন রাজশাহী বিভাগীয় পরিবেশ অধিদপ্তরের পরিচালক নিলুফা ইয়াসমিন, বগুড়া জেলা পুলিশ সুপার জেদান আল মুসা, সিভিল সার্জন, জেলা প্রাণিসম্পদ কর্মকর্তা ডা. কাজী আশরাফুল ইসলাম, উপপরিচালক সাইফুল ইসলাম, সহকারী পরিচালক মাহাথির বিন মোহাম্মদ, বগুড়া প্রেসক্লাবের সভাপতি রেজাউল হাসান রানু, সাধারণ সম্পাদক কালাম আজাদ, বাংলাদেশ পরিবেশ আন্দোলন (বাপা)'র সিনিয়র যুগ্ম সাধারণ সম্পাদক সৈয়দ ফজলে রাব্বী ডলার সহ সংশ্লিষ্ট দপ্তরের কর্মকর্তা ও পরিবেশ কর্মীরা।

বক্তারা বলেন, বগুড়াসহ দেশের বিভিন্ন অঞ্চলে পরিবেশ রক্ষা এখন একটি বড় চ্যালেঞ্জ। বিশেষ করে প্লাস্টিক ও একবার ব্যবহারযোগ্য পণ্য প্রকৃতি ও মানবস্বাস্থ্যের জন্য হুমকি সৃষ্টি করছে। পরিবেশ সংরক্ষণে বিকল্প উপকরণ ব্যবহারে জনগণকে আরও সচেতন হতে হবে।

প্লাস্টিকের বিকল্প পণ্যের প্রদর্শনী মেলায় স্থানীয় উদ্যোক্তারা পাট, বাঁশ, কলাপাতা, মাটির তৈরি বিভিন্ন পরিবেশবান্ধব পণ্য প্রদর্শন করেন। দর্শনার্থীরা এসব বিকল্প পণ্যের প্রতি গভীর আগ্রহ প্রকাশ করেন।