দিনাজপুরে বায়ারের আয়োজনে উন্নত জাতের ভূট্রার প্রদর্শনী প্রকল্প পরিদর্শন

Wed, 19 Nov 2025 14:16:15 +0000

স্টাফ রিপর,দিনাজপুর > "সুস্বাস্হ্য সবার জন্য, কারো জন্য নয় ক্ষুধা " এই প্রতিপাদ্যকে সামনে রেখে সারা দেশে কৃষকের জন্য লাভজনক উন্নত জাতের অধিক ফলনশীল ভূট্টাসহ বিভিন্ন শাকসব্জীর আবাদ বাড়াতে মাঠ পর্যায়ে কাজ করছে বায়ার ক্রপ সায়েন্স নামে একটি প্রতিষ্ঠান। আজ বুধবার দিনাজপুর সদরের কর্নাই গ্রামে ৫ একর জমির উপর গড়ে তোলা গবেষনা প্রকল্পের কার্যক্রম পরিদর্শনে কৃষক শিক্ষক শিক্ষার্থীদের সমাবেশের আয়োজন করে প্রতিষ্ঠানটি।

এর আগে ফিতা কেটে অনুষ্ঠানের সূচনা করেন বায়ারের এশিয়া মহাদেশের রিজিওনাল প্রধান মিস মালু নাখরাইনার। এসময় উপস্থিত ছিলেন বায়ার *ক্রপ* সায়েন্সের বাংলাদেশের ব্যবস্হাপনা পরিচালক জাহিদুল ইসলাম এবং হাজী দানেশ বিশ্ববিদ্যালয়ের গবেষক শিক্ষকসহ অন্যান্যরা।
এতে ৪টি (কেডিসি ৯২১৭, কেডিসি ৯১৬৫, কেডিসি ৯১৪৪ এবং কেডিসি ৯২৫৬) নতুন জাতের ভূট্রা চাষের প্রদর্শনী মাঠ পরিদর্শন করেন তারা। পাশাপাশি ফুলকপি বাধা কপি শশা এবং মরিচসহ বিভিন্ন কৃষিজ ফলন প্রদর্শন করা হয়। কৃষক পর্য্যায়ে ছড়িয়ে দিতে নতুন নতুন জাতের ভূট্রার উদ্ভাবনে গবেষনা চালাচ্ছেন প্রতিষ্ঠানটির গবেষকরা।
অনুষ্ঠানের শুরুতে মনোজ্ঞ নৃত্য পরিবেশন করে আদিবাসী নারীরা।