বগুড়ায় দুর্বৃত্তদের হামলায় খোকন নামে এক ব্যক্তি খুন হয়েছে

Mon, 27 Oct 2025 18:07:08 +0000

⁣বগুড়ায় দুর্বৃত্তদের হামলায় খোকন নামে এক ব্যক্তি খুন হয়েছে। সোমবার রাত আনুমানিক সাড়ে সাতটার দিকে বগুড়া শহরের সেউজগাড়ী পালপাড়ায় রামদা দিয়ে কুপিয়ে তাকে হত্যা করে হয়।
প্রত্যক্ষদর্শী ও পুলিশ সূত্রে জানা গেছে, সেউজগাড়ী পালপাড়ায় কয়েকজন দুর্বৃত্ত খোকনের ওপর হামলা চালায়। এ সময় ধারালো রামদার আঘাতে ঘটনাস্থলেই তিনি গুরুতর আহত হন। স্থানীয়রা খবর দিলে পুলিশ দ্রুত ঘটনাস্থলে পৌঁছে লাশ উদ্ধার করে বগুড়া শহীদ জিয়াউর রহমান মেডিকেল কলেজ হাসপাতালের মর্গে পাঠায়।

পুলিশ জানায়, হামলার পর রক্তে রাস্তা লাল হয়ে যায়। ঘটনাস্থল থেকে দুটি মোটরসাইকেল, একটি মাথার টুপি এবং দুই জোড়া স্যান্ডেল উদ্ধার করা হয়েছে। প্রাথমিকভাবে এটি পূর্বশত্রুতার জের ধরে পরিকল্পিত হত্যাকাণ্ড হতে পারে। ঘটনার সঙ্গে জড়িতদের শনাক্তে অভিযান চলছে।