বগুড়ায় যুবদলের ৪৭তম প্রতিষ্ঠা বার্ষিকী পালিত

Mon, 27 Oct 2025 14:32:51 +0000

⁣নানা আয়োজনে বগুড়ায় যুবদলের ৪৭তম প্রতিষ্ঠা বার্ষিকী পালন করা হয়েছে। সোমবার বিকেলে শহরের আলতাফুন্নেসা খেলার মাঠ থেকর র‌্যালি বের হয়ে শহরের বিভিন্ন সড়ক প্রদক্ষিণ করে।
এর আগে এদিন সকাল সাড়ে ৬টায় জাতীয় ও দলীয় পতাকা উত্তোলনের মাধ্যমে শুরু হয় দিনব্যাপী প্রতিষ্ঠাবার্ষিকীর কর্মসূচি।
র‌্যালির পূর্বে বগুড়া জেলা যুবদলের সাধারণ সম্পাদক আবু হাসান এর সঞ্চালনায় নেতাকর্মীদের উদ্দেশ্যে বক্তব্য রাখেন, সংগঠনের সভাপতি জাহাঙ্গীর আলম। এসময় তিনি বলেন, বিএনপির ভারপ্রাপ্ত চেয়ারম্যান তারেক রহমান বীরের বেশে অচিরেই বাংলাদেশে ফিরবেন। তার আগমন হবে রাজনৈতিক ইতিহাসে স্মরণকালের সবচেয়ে বড় প্রত্যাবর্তন। বিএনপির প্রতিষ্ঠাতা শহীদ জিয়াউর রহমানের জন্মভূমি বগুড়ায় যুবদল শুরু থেকেই ঐক্যবদ্ধভাবে কাজ করে যাচ্ছে।
বক্তব্য শেষে নেতাকর্মীর অংশগ্রহণে অনুষ্ঠিত এই র‌্যালী শহরের গুরুত্বপূর্ণ সড়ক প্রদক্ষিণ করে।