৮ দফা দাবিতে দিনাজপুরে নার্সদের বিক্ষোভ মানববন্ধনে কর্মসুচি

Thu, 27 Nov 2025 08:30:19 +0000

স্টাফ রিপোর্টার, দিনাজপুর > সতন্ত্র নার্সিং ও মিডওয়াইফারি অধিদপ্তরকে ভিন্ন অধিদপ্তরের সাথে একীভূত করার প্রচেষ্টার প্রতিবাদে এবং নার্সিং সুপারভাইজার, নার্সিং ইনাসক্ট্রাক্টর পদ ১০ম থেকে ৯ম গ্রেডে উন্নীতকরন এবং নার্সিস সংষ্কার কমিশন গঠনসহ ৮ দফা দাবিতে দিনাজপুর বিক্ষোভ মিছিলসহ মানববন্ধন কর্মসূচি পালন করেছেন বাংলাদেশ নার্সেস এসোসিয়েশন ( বিএনএ) সদস্যরা। আজ বৃহস্পতিবার সকালে দিনাজপুর মেডিকেল কলেজ হাসপাতালের সামনের সড়কে ঘন্টাব্যাপি মানবন্ধন কর্মসূচি পালন করেছেন তারা। এর আগে বিক্ষোভ মিছিল বের করেন তারা।
আগামী শনিবার কালোব্যাচ ধারনসহ ২ ঘন্টার জন্য প্রতিকী শাটডাউন কর্মসূচি পালন করবেন নার্সসরা। ওই সময়ের মধ্যে দাবি পুরন না করা হলে ২ ডিসেম্বর সারাদেশে শাট ডাউন কর্মসূচিতে যাবার হুমকি দিয়েছেন (বিএনএ) সংগঠনের নেতারা।
একই দাবিতে ২৫০ শর্য্যা বিশিষ্ট জেনারেল হাসপাতালের সামনের সড়কে মানববন্ধন কর্মসূচি পালন করেছেন কর্মরতরা।
নার্সসের পোষাক পরিবর্তনের ঘটনায় ক্ষোভ করেছেন তারা।
৪৮ বছর ধরে চলা পেশার মর্যাদা রক্ষাসহ দাবি আদায়ের প্রয়োজনে কঠোর কর্মসূচিতে যাবার হুশিয়ারী দিচ্ছেন সংগঠনের নেতারা।
⁣বক্তব্য দেন বাংলাদেশ নার্সেস এসোসিয়েশন ( বিএনএ) দিনাজপুর জেলা কমিটির সাধারন সম্পাদক, বেনজামিন দাস, সহ সভাপতি মনজুরুল ইসলাম সিয়াম এবং নার্সিস ইন্সট্রাক্টর রাফি আক্তার আক্তার।
এসময় উপস্থিত ছিলেন এসোসিয়েশনের দিনাজপুর শাখার সভাপতি মোছাম্মদ লায়লা আরজুমান, ছাত্রছাত্রী বিষয়ক প্রতিনিধি মোছাম্মদ শাহনাজ পারভীন দিনাজপুর নার্সিং কলেজের ইন্সট্রাক্টর মোছাম্মদ রাখি আক্তার, মোছাম্মদ রেবেকা খাতুন, স্টুডেন্ট ওয়েলফেয়ার অর্গানাইজেশনের সভাপতি মোস্তাকিম আল তৌফিক এবং মেডিকেল কলেজ হাসপাতালের সিনিয়র স্টাফ নার্স সুজন রায়সহ অন্যান্যরা।
##